### 7.      Beslutning om Bevillingsnævnets sammensætning

**Åbent**

Sagsnr.: 326-2013-36162       J.nr.: 22.01.10           Søren Lund.:
326-2017-204467

**Sagstype**

Beslutning.

**Resume og sagens baggrund**

Kommunalbestyrelsen skal træffe beslutning om
Bevillingsnævnets sammensætning efter ændring i Restaurationsloven pr. 1. juli
2017.

**Indstillinger**

Kommunaldirektøren indstiller, at Kommunalbestyrelsen
beslutter, at

1. George Koch
udpeges af Kommunalbestyrelsen som særligt sagkyndigt medlem af Bevillingsnævnet
i resten af 2017.

2. der ikke udpeges
yderligere medlemmer af Bevillingsnævnet.

**Behandling**

Økonomiudvalget, Kommunalbestyrelsen.

**Sagsfremstilling**

Bevillingsnævnet er nedsat ift. Restaurationsloven § 10,
stk. 3:

*"Bevillingsnævnet består af politimesteren og indtil
6 andre medlemmer.*

*Personer, der ikke er medlemmer af kommunalbestyrelsen
kan være medlem af nævnet."*

De nuværende medlemmer af Bevillingsnævnet i Kalundborg
Kommune er:

· Nils Mogensen, repræsentant fra politiet

· Tonny Schultz, repræsentant for 3 F

· Dina Nielsen, repræsentant for HORESTA

· Matthias Svendsen, valgt af Kommunalbestyrelsen

· George Koch, valgt af Kommunalbestyrelsen

Kommunalbestyrelsen har således valgt at udpege 4 medlemmer
udover repræsentanten fra politiet.

Med ændringen af Restaurationsloven pr. 1. juli 2017 skal
Kommunalbestyrelsen udpege en sagkyndig samtidig med, at Kommunalbestyrelsen
har mulighed for at udvide antallet af medlemmer med 1 jf. § 10, stk. 3, 3-4:

*"Bevillingsnævnet består af en repræsentant for
politiet valgt af politidirektøren, et sagkyndigt medlem og indtil 6 andre
medlemmer. Personer, der ikke er medlemmer af kommunalbestyrelsen, kan være
medlem af et bevillingsnævn."*

Udpegningen af et sagkyndigt medlem skal være med til at
sikre viden inden for virksomhedsøkonomi bl.a. til brug for vurderingen af
bevillingernes længde og sikre en saglig vurdering af hensynene i restaurationslovens
§ 12 i forbindelse med udstedelse af alkoholbevillinger.

**Administrationens tilføjelse den 15. august 2017**

Bevillingsnævnet har drøftet sagen på møde den 3. juli 2017.
Der var enighed om, at George Koch, qua sin uddannelsesbaggrund, kan udfylde
rollen som sagkyndigt medlem.

**Økonomiske konsekvenser**

Ingen.

**Økonomiudvalgets møde den 23.
august 2017:**

Anbefales.